کمال مولا مسجد

**مسجد کمال مولا** یا **جامع مسجد دَھار** جسے ہندوؤں کی جانب سے بھوچ شالا کہا جاتا ہے، بھارت کے صوبہ مدھیہ پردیش کے شہر دھار میں واقع ایک مسجد ہے۔

تصغیر|بائیں|جنوب مغرب کی جانب سے مسجد کمال مولا کا بیرونی منظر۔ یہ تصویر لگ بھگ سنہ 1924ء میں محکمہ آثارِ قدیمہ نے کھینچی تھی۔

## جائزہ
یہ عمارت جو بھوچ شالا کے نام سے بھی معروف ہے، محکمہ آثار قدیمہ ہند (اے ایس آئی) کے تحت مدھیہ پردیش کی قومی اہمیت کی حامل یادگاروں میں شامل ہے۔ قدیم قصبے کے وسط میں واقع اس عمارت کی ملکیت اور استعمال متنازع ہے اور اصولی طور پر اس پر مسلمانوں اور ہندوؤں دونوں کی جانب سے دعوی دعویٰ کیا جاتا ہے، تاہم جمہوریۂ ہند کو اس پر حتمی اختیار حاصل ہے۔ اے ایس آئی کے قواعد کے مطابق ہر ہفتے منگل کو ہندوؤں اور جمعہ کو مسلمانوں کو دو دو گھنٹے عبادت کی اجازت دی جاتی ہے۔ مزید برآں بسنت پنچمی کے موقع پر سرسوتی کی پوجا کے لیے بھی مقام کھولا جاتا ہے۔ جب تہوار ایک ہی وقت میں آ جائیں تو فرقہ وارانہ کشیدگی پیدا ہو جاتی ہے، جس کے پیشِ نظر امن بر قرار رکھنے کے لیے قانون نافذ کرنے والوں کی موجودگی ضروری ہوتی ہے۔ روز مرہ انتظام و انصرام  کے تحت انجام پاتا ہے جبکہ  بھی اس مقام کے نظم و نسق میں معاون ہے۔

## محل وقوع اور تاریخ
تصغیر|بائیں|دلّاور خاں کے کتبے کی سیاہی سے لی گئی نقل، جس میں 795ھ (مطابق 1392ء/1393ء) میں مسجد کی مرمت کا اندراج ہے۔ موجودہ مقام نامعلوم ہے۔
یہ یادگار قرونِ وسطیٰ کے مُدَوَّر شہر دھار کے وسط میں واقع ہے اور غالباً دسویں صدی میں پرمار راج ونش کے دور میں تعمیر ہوئی۔ یہ شہر طویل عرصے تک مالوہ کے دار الحکومتوں میں شمار ہوتا رہا اور بعد کی صدیوں میں صوبائی حکومت کا مرکز بھی رہا حتیٰ کہ اٹھارھویں صدی میں مرہٹوں کے پوار حکمرانوں کا دار الحکومت بن گیا۔ تعلیم، مخطوطات کی تدوین، تبادلے اور مویشیوں کی تجارت کے اہم مرکز کے طور پر معروف اس شہر کو دھات کاری کا مرکز بھی سمجھا جاتا ہے جیسا کہ نام  (تلواروں کا شہر) اور یہاں دریافت ہونے والے لوہے کے ستون (دیکھیے دھار کے آہنی ستون) سے ظاہر ہوتا ہے۔ یادَو، سولنکی اور پرمار حکمرانوں کے درمیان متعدد جنگوں کے بعد (جن میں دھار بارہا لوٹا اور نذرِ آتش کیا گیا) چودھویں صدی کے اوائل میں سلطنت دہلی کے دور میں عین الملک ملتانی کی سربراہی میں مالوہ اس سلطنت کا حصہ بن گیا۔ اس کے کچھ ہی عرصہ بعد کمال مولا کی عمارت قائم کی گئی تاہم درست سنہ تعمیر معلوم نہیں۔ عمارت کے قریب ملنے والے ایک کتبے میں اس وقت کے مالوہ کے صوبہ دار دلاور خاں غوری کی جانب سے 795ھ (مطابق 1392ء/1393ء) میں مرمت کا ذکر ہے۔ چشتی صوفی بزرگ کمال الدین کی وفات تقریباً 1331ء میں ہوئی۔ اس کے بعد کسی وقت ان کا مزار مسجد کے قریب قائم کیا گیا جس کے نتیجے میں یہ عمارت ’کمال مولا مسجد‘ کے نام سے معروف ہو گئی اس قرینے سے اندازہ کیا جاتا ہے کہ عمارت کی تعمیر غالباً 1304ء/1305ء (جب عین الملک ملتانی گورنر مقرر ہوئے) کے بعد اور 1331ء (کمال الدین کی وفات) سے پہلے کے درمیانی عرصے میں ہوئی ہوگی۔

## طرز تعمیر اور تفصیل
میں سلطان علاء الدین خلجی نے جب مالوہ فتح کیا اس وقت صوفی بزرگ کمال الدین چشتی کا یہاں قیام تھا، سلطان شیخ کے ارادت مندوں میں تھے، انھوں نے اپنی فتح کی خوشی میں اس مقام پر ایک عالیشان مسجد تعمیر کرنے کا حکم دیا جو دو سال کی مدت میں 796ھ (مطابق 1307ء) میں بن کر تیار ہوئی مسجد سے متصل عقل کنواں، احاطہ، دالان و فرزندان کے لیے حجرے تعمیر کروائے، اتنی بڑی عمارت صرف دو سال کی قلیل مدت میں تعمیر کی گئی تھی اس لیے ایک صدی کے اندر ہی یہ مرمت طلب ہو گئی۔ دلاور غوری نے سنہ 795ھ (مطابق 1392ء/1393ء) میں اس کی مرمت کروائی، مسجد کے دروازہ پر ایک کتبہ نصب کیا جس میں تحریر ہے کہ 

مسجد کے مشرقی داخلی دروازہ میں راستہ کے دونوں طرف دالان ہیں اور شمالی و جنوبی دیوار کے ساتھ ساتھ دالان بھی ہیں، مسجد کی عمارت پوری سنگ سرخ (سنگ ریگ) کی بنی ہوئی ہے، درمیان میں بہت بڑا صحب ہے، جس کے بیچ میں حوض کے نشانات ہیں، مسجد کی اصل عمارت بہت وسیع اور شاندار ہے، درمیانی حراب میں سنگ موسٰی انصب کیا گیا ہے، ممبر و مقصورہ بھی ہے۔

عمارت کا طرز تعمیر ہندوانہ ہے، چودھویں صدی میں جتنی عمارتیں تعمیر ہوئی ہیں وہ ہندو طرز کی ہیں جو مقامی کاریگروں نے بنائی تھیں، یہ کاریگر محراب، قوسی چھتوں، گنبد و مینار کی تعمیر کے فن سے نہ آشنا تھے، چودھویں اور پندرھویں صدی عیسوی کی تعمیرات میں ہندو اور ایران طرز تعمیر کی آمیزش سے ایک نیا طرز تعمیر ایجاد ہوا جو تعلق و پشتون طرز تعمیر کہلاتا ہے، مغلیہ دور میں اس میں مزید ترقی ہوئی اور سولھویں صدی عیسوی میں نیا مغل طرز تعمیر ایجاد ہوا۔ اس مسجد میں پتھر کے ستونوں پر پتھر کے پاٹ یا سلیں رکھ کر ہموار چھت بنائی گئی ہے، صرف ایک گنبد مخروطی شکل کا ہے، مسجد کا پتھر ہندو عمارتوں کے ملبوں سے حاصل کیا گیا ہے جس کو چھپانے کی کوشش نہیں کی گئی ہے اس سے ظاہر ہوتا ہے یہ ملبہ ان کے مالکان سے خرید کر مسجد میں استعمال کیا گیا ہوگا، مسجد میں سے سنسکرت اور پالی زبان کے کچھ پھر برآمد ہوئے ہیں اور ستونوں پر ہند و آرٹ کی کندہ کاری ہے۔

ہندو مورخ اور دھار کے ہندو عوام اس جامع مسجد کو بھوج شالہ کا نام دیتے ہیں دھار میونسپلٹی نے بھی بھوج شالہ کی تختی لگا رکھی ہے، ان کا کہنا ہے کہ یہ راجا بھوج کی سنسکرت کی پاٹ شالہ تھی جس کو مسلمان بادشاہوں نے مسجد بنالی اوراس میں سرسوتی (علم کی دیوی) کی مورتی نصب تھی جو اب لندن کے عجائب گھر میں ہے۔ دھار ریاست کے زمانہ سے ہی یہ قضیہ چل رہا ہے، آزادی سے پہلے رزیڈینٹ اندور نے اس کو مسجد ہی مانا ہے، آزادی کے بعد یہ تنازع مرکزی حکومت ہند کے روبرو پیش ہوا، حکومت نے اس کو مسجد مان کر محکم آثار قدیمہ کے تحفظ میں دے دیا ہے اور پنج وقتہ نماز پر پابندی لگا دی ہے صرف جمعہ کی نماز یہاں ادا کی جاتی ہے مسجد سیاحوں کے لیے روزانہ صبح 8 بجے سے شام 5 بجے تک کھلی رہتی ہے، بعد میں مقفل کر دی جاتی ہے۔

## حوالہ جات

زمرہ:مدھیہ پردیش کے سیاحتی مقامات

زمرہ:خلجی خاندان کا طرز تعمیر
زمرہ:دھار
زمرہ:مدھیہ پردیش میں مساجد
زمرہ:چودھویں صدی میں ہندوستان کی مساجد